सामग्री: ओडिशा आणि छत्तीसगडसारख्या अनेक राज्यांनी इतर राज्यांना ऑक्सिजनच्या पुरवठ्यासाठी विशेष गाड्या पाठवल्या आहेत. तर अनेक राज्यांनी इतर देशांकडूनही ऑक्सिजनची मागणी केली आहे.

या परिस्थितीत अनेक देशांनी भारताला मदतीचा हात दिला आहे. विविध देशांकडून भारतात ऑक्सिजन आणि आवश्यक वैद्यकीय उपकरणे पाठवण्याचा प्रयत्न सुरू आहे.

यासाठी एअर इंडियासह खासगी कंपन्यांची विमानं आणि लष्कराच्या विमानांनाही या सेवेसाठी दाखल करण्यात आले आहे.

साथीच्या या कठीण काळात चीन भारतासोबत असल्याचं श्रीलंकेतील चिनी दूतावासाने म्हटलं आहे.

हाँगकाँगहून दिल्लीला 800 ऑक्सिजन कॉन्सन्ट्रेटर पाठवण्यात आले असून येत्या सात दिवसांत आणखी 10,000 ऑक्सिजन कॉन्सन्ट्रेटर भारतात पाठवण्यात येत असल्याची माहिती दूतावासाने दिली आहे.

तसंच फ्रान्सकडूनही आगामी काही दिवसांत ऑक्सिजन व्हेंटिलेटर पाठवण्यात येणार असल्याची माहिती फ्रान्सचे राष्ट्रध्यक्ष इमॅन्युएल मॅक्रॉन यांनी दिली. 

यापूर्वी युरोपियन कमिशनने म्हटलं की, भारताने मदतीची विनंती केल्यानंतर लवकरात लवकर भारताला आवश्यक औषधं आणि वैद्यकीय साहित्य पाठविण्याची तयारी केली जात आहे.

ब्रिटन आणि भारत सरकार एकत्र काम करत असून कोरोनाशी लढण्यासाठी 300 हून अधिक ऑक्सिजन कॉन्सन्ट्रेटरसह 600 वैद्यकीय उपकरणे भारतात पाठवत असल्याचं ब्रिटनचे पंतप्रधान बोरिस जॉन्सन यांनी म्हटलं आहे.

या पद्धतीने औषधं आणि वैद्यकीय माल नऊ टप्प्यात भारतात पाठवला जाणार आहे. यापैकी पहिल्या टप्प्यातील माल मंगळवारी (27 एप्रिल) दिल्लीत पोहचणार आहे.  

जर्मनीच्या चॅन्सेलर अँजेला मर्केल यांनी रविवारी (25 एप्रिल) भारतातील कोरोना परिस्थितीबद्दल चिंता व्यक्त केली. आमचे सरकार भारताला आपत्कालीन मदत मिळावी यासाठी व्यवस्था करत आहे असंही त्यांनी सांगितलं. ही माहिती त्यांचे प्रवक्ते स्टीफन स्टेबर्ट यांनी सोशल मीडियावर पोस्ट केलीय.

जर्मनी भारतात मोबाईल ऑक्सिजन जनरेटर आणि इतर वैद्यकीय साहित्य पाठवण्याच्या तयारीत आहे. 

सिंगापूरने भारताला 500 बायपॅप्स, 250 ऑक्सिजन कॉन्सन्ट्रेटर आणि इतर वैद्यकीय साहित्य पाठविले आहे.

सर्व आवश्यक पुरवठ्याचा पहिला माल घेऊन जाणारे विमान रविवारी (25 एप्रिल) रात्री सिंगापूरच्या चांगी विमानतळाहून मुंबईत दाखल झाले.

संयुक्त अरब अमिरातीने भारताला मदत करण्यासाठी उच्च क्षमतेचे क्रायोजेनिक ऑक्सिजन टँकर पाठवले आहेत.

संयुक्त अरब अमिरातीचे...\nमागील सामग्री खालीलप्रमाणे सारांशित केली जाऊ शकते:
कोरोनाच्या दुसऱ्या लाटेत देशातील रुग्णालयांना ऑक्सिजनची तीव्र कमतरता भासत आहे. आरोग्य व्यवस्था कोसळण्याच्या मार्गावर असताना विविध राज्यांनी केंद्र सरकारकडे मदतीचा हात मागितला आहे.